वित्त मंत्री सीतारमण के दावों पर कहा- 'आधार' UPA सरकार का आइडिया
Finance Minister Nirmala Sitharaman Attacks On Congress Leader P Chidambaram. कांग्रेस नेता और पूर्व वित्त मंत्री पी चिदंबरम ने वित्त मंत्री निर्मला सीतारमण के उस आर्टिकल का जवाब दिया है, जिसमें मोदी सरकार की उपलब्धियों के बारे में बताया है।
कांग्रेस नेता और पूर्व वित्त मंत्री पी चिदंबरम ने वित्त मंत्री निर्मला सीतारमण के उस आर्टिकल का जवाब दिया है, जिसमें मोदी सरकार की उपलब्धियों के बारे में बताया है। चिदंबरम ने कहा कि 5 से 10 साल तक शासन करने वाली कोई भी सरकार उन उपलब्धियों का दावा करने में सक्षम होगी जो वित्त मंत्री ने बताईं। उन्होंने कहा, मोदी सरकार UPA सरकार के कंधों पर खड़ी है।
द इंडियन एक्सप्रेस के लिए लिखे अपने आर्टिकल में, वित्तमंत्री सीतारमण ने बताया कि विपक्ष की भूमिका अदालतों में याचिका दायर करके मोदी सरकार के कामकाज में बाधा डालने और देरी करने की रही है। उन्होंने कहा, “GST, आर्टिकल 370, वैक्सिनेशन, तीन तलाक, सेंट्रल विस्टा सहित 15 से ज्यादा मामलों में विपक्ष कोर्ट गया और उसे हार का सामना करना पड़ा”।
पी चिदंबरम ने सीतारमण के दावों का जवाब दिया.. 
UPA सरकार के कंधों पर खड़ी है मोदी सरकार
पी चिदंबरम ने कहा कि हर सरकार के खाते में उपलब्धियां होंगी, मोदी सरकार भी ऐसा ही करती है। अगर मोदी सरकार कुछ क्षेत्रों में मजबूती से खड़ी है तो इसका कारण यह है कि वह UPA सरकार के कंधों पर खड़ी है।